### 10.    Beslutning vedr. udarbejdelse af plan for solcelleparker, jf. H7 i Budget 2020-2023

**Åbent**

Sagsnr.: 326-2019-36746       J.nr.: 01.02.00           Dokumentnr.:
326-2019-346535

**Sagstype**

Beslutning.

**Resume og sagens baggrund**

Kommunalbestyrelsen har besluttet, at skal der udarbejdes en
plan for opsætning af solcelleparker, der understøtter en rimelig fordeling af
solcelleparkerne målt op imod landskabsmæssige muligheder, da der opleves en
stor efterspørgsel på planlægning for landbaserede solcelleparker (jf. H7 i
budget 2020-2023). Sagen lægger op til, at udvalget godkender den videre proces
for solcelleplanen, som udarbejdelse af et tematillæg til kommuneplanen.

**Indstillinger**

Chefen for Plan, Byg og Miljø indstiller, at udvalget
beslutter, at der igangsættes en proces med henblik på at udarbejde et tillæg
til kommuneplanen for planlægning af større solcelleanlæg i Kalundborg Kommune.

**Behandling**

Teknik- og Miljøudvalget.

**Sagsfremstilling**

*Indledning*

Det fremgår af
hensigtserklæringen H7, at der indtil solcelleplanens vedtagelse ikke gives
tilsagn om at igangsætte planlægning for nye solcelleparker. Administrationen
orienterer eventuelle ansøgere herom ved henvendelse til kommunen.

Det er et nationalt mål, at
[adresse] energiforsyning i 2050 skal være uafhængig af fossile brændsler. Snart
skal vedvarende energi være den primære energikilde og det er derfor vigtigt at
satse bredt på forskellige vedvarende energiformer. Introduktionen af mere
solenergi understøtter nationale mål samt kommunens planer som fx ’Strategisk
Energiplan 2035’.

Den kommunale planlægning for
større solcelleanlæg er derudover vigtig, da det er tekniske anlæg, der ofte er
meget arealkrævende (op til 100 ha eller mere). Der skal derfor tages højde for
en lang række andre planmæssige forhold og interesser, og undersøges mulige
potentialer. Den øgede efterspørgsel på større solcelleanlæg medfører dermed en
nødvendighed for at udarbejde en plan, der fordrer en helhedsorienteret
planlægning for større solcelleanlæg.

*Planlægning for større solcelleanlæg*

Hensigtserklæringen angiver ikke konkrete rammer for og
omfang af en solcelleplan. Her kan der være forskellige muligheder afhængig af,
hvor detaljeret og bindende en plan der ønskes. Solcelleplanen kan med fordel
udarbejdes som et kommuneplantillæg for at opnå et formelt ophæng og et
operationelt administrationsgrundlag.

Den gældende kommuneplan regulerer planlægningen for større
solcelleanlæg gennem en konkret arealudpegning og overordnede retningslinjer.
Administrationen anbefaler, at en ny solcelleplan i højere grad indeholder
retningslinjer, der beskriver, hvad kommunen vil lægge vægt på ved placeringen
af de konkrete anlæg, fremfor en konkret arealudpegning.

*Fokus på potentialer ved større solcelleanlæg*

Det vil være relevant at sætte fokus på, hvilke mulige
potentialer, der kan være i spil ved placering af solcelleanlæg. Kan anlæggene
fx bidrage til at løfte andre kommunale målsætninger, optimere en
energiinfrastruktur eller skabe værdi for lokalsamfund og naturen.

I kraft af anlæggenes arealmæssige størrelse vil de kunne
virke dominerende i landskabet, særligt når de betragtes på afstand. Det er
derfor vigtigt at anlæggene indpasses på en måde så hensynet til landskabet og
dets oplevelsesmuligheder også varetages. Sådanne store anlæg kan ikke gøres
’usynlige’, men der kan arbejdes med, hvordan de kan bidrage til at styrke
karakteren og forbindelserne i landskabet. På den måde kan man inddrage
potentialerne og ikke lade planlægningen styres af begrænsninger.

Eksempler på mulige potentialer, der kan undersøges nærmere:

·
*Grundvand – beskytte drikkevandsinteresser*

At omlægge
arealer fra konventionel drevet landbrugsjord til udyrket areal med større solcelleanlæg
kan bidrage til at beskytte grundvandet.

·
*Natur*

Afgræsning
med dyr ved anlæggene kan bidrage til at styrke naturkvalitet. Afskærmende
beplantning omkring anlæggene kan styrke økologiske forbindelser og
faunapassager.

·
*Restarealer til lokalsamfundet*

Muligheden for at indtænke arealer til rekreative formål,
fx stier og opholdsarealer. Kan der fx stilles krav til at ansøger om at
allokere areal udover selve anlægget, der kan komme lokalsamfundet til gavn.

·
*Sammenhæng med eksisterende el-infrastruktur*

Placering
tæt ved eksisterende el-infrastruktur, kan fx mindske nødvendigheden for at
etablere nye transformerbygninger.

*Afvejning af relevante temaer*

Der er en række hensyn som kommunen skal varetage efter
bl.a. planloven, naturbeskyttelsesloven og museumsloven. Der vil således være
temaer som ikke kan tilsidesættes, mens der vil være andre temaer som kan
vægtes i planlægningen

Eksempler på temaer der kan/skal indgå i planlægningen:

·
Bevaringsværdige landskaber

·
Grønt Danmarkskort

·
Natura 2000 områder

·
Særlige værdifulde landbrugsarealer

·
[adresse]

·
Bevaringsværdige kulturmiljøer

·
Tommy Olesen

·
Eksisterende forsyningsinfrastruktur

*Proces for udarbejdelse af tillæg til kommuneplan*

En proces for udarbejdelse af et kommuneplantillæg vil
indeholde følgende milepæle:

·
Indkalde ideer og forslag til planlægningen (4 uger)

·
Behandle indkomne ideer og forslag – beslutning om at udarbejde
kommuneplantillæg

·
Udarbejde forslag til kommuneplantillæg

·
Godkende forslag til kommuneplantillæg i høring - kommunalbestyrelsen

·
Offentlig høring af forslag til kommuneplanforslag (mindst 8
uger)

·
Beslutning om at vedtage kommuneplantillæg - kommunalbestyrelsen

·
Offentliggørelse af kommuneplantillæg

Processen forventes tidsmæssigt at vare ca. 9-12 måneder i
alt.

*Anbefaling*

Det anbefales, at der igangsættes en proces mhp. at
udarbejde et kommuneplantillæg, der indeholder reviderede retningslinjer, som
beskriver hvordan kommunen forholder sig til placeringen ifm. planlægning for
større solcelleanlæg. Det anbefales desuden, at der arbejdes med anlæggenes
mulige potentialer for at løfte andre interesser og bidrage positivt til
lokalsamfundet.

**Økonomiske konsekvenser**

Ingen.